AD. THE ENGLISH VOYAGES 



1253- 



super caput Domini est semper una imago quasi puppa & 

 statuuncula de filtro, quam vocant fratrem domini : alia 

 similis super caput dominas, quam vocant fratrem dominas, 

 affixa parieti : & superius inter utramque illarum est una 

 parvula, macilenta, quae est quasi custos totius domus. 

 Domina domus ponit ad latus suum dextrum ad pedes 

 lecti in eminenti loco pelliculam hoedinam impletam lana 

 vel alia materia, & juxta illam statuunculam parvulam 

 respicientem famulas & mulieres. Juxta ostium ad 

 partem mulieris est iterum alia imago cum ubere vaccino, 

 pro mulieribus quas mungunt vaccas. De officio faemina- 

 rum est mungere vaccas. Ad aliud latus ostii versus viros est 

 alia statua cum ubere equae pro viris qui mungunt equas. 

 Et cum convenerint ad potandum primo spargunt de potu 

 illi imagini, quas est super caput domini : postea aliis 

 imaginibus per ordinem : postea exit minister domum 

 cum cipho & potu, & spargit ter ad meridiem, qualibet 

 vice flectendo genu ; & hoc ad reverentiam ignis : postea 

 ad Orientem ad reverentiam aeris : postea ad Occidentem 

 ad reverentiam aquae : ad aquilonem projiciunt pro 

 mortuis. Quando tenet dominus ciphum in manu & debet 

 bibere, tunc primo antequam bibat, infundit terrae partem 

 suam. Si bibit sedens super equum, infundit antequam 

 bibat, super collum vel crinem equi. Postquam vero 

 minister sic sparserit ad quatuor latera mundi, revertitur 

 in domum & sunt parati duo famuli cum duobus ciphis 

 & totidem patenis ut deferant potum domino & uxori 

 sedenti juxta eum sursum in lecto. Et cum habet plures 

 uxores, ilia cum qua dormit in nocte sedet juxta eum in 

 die : & oportet quod omnes aliae veniant ad domum illam 

 ilia die ad bibendum : & ibi tenetur curia ilia die : & 

 xenia quae deferuntur, ilia deponuntur in thesauris illius 

 dominas. Bancus ibi est cum utre lactis vel cum alio 

 potu & cum ciphis. 



i86 



